- Hindi News
- National
- कलेक्टर ने कहा ट्रैफिक व्यवस्था सुधारना जरूरी है, नई मंडी में करो खरीदी की शुरुआत
कलेक्टर ने कहा- ट्रैफिक व्यवस्था सुधारना जरूरी है, नई मंडी में करो खरीदी की शुरुआत
शुक्रवार को हुई बैठक में भी नहीं निकला हल
भास्कर संवाददाता | विदिशा
नई मंडी में खरीदी शुरू करने का रास्ता अभी भी साफ नहीं हुआ है। अनाज व्यापार तिलहन संघ नई मंडी में बुनियादी सुविधाओं के अभाव में खरीदी शुरू करने के पक्ष में नहीं हैं। शुक्रवार को कलेक्टर ने इसी मामले में अनाज तिलहन संघ के पूर्व अध्यक्ष विनोद जैन सहित अन्य कुछ व्यापारियों के साथ एक बैठक की। कलेक्टर अनिल सुचारी ने शहर की ट्रैफिक व्यवस्था बनाए रखने व किसानों और व्यापारियों की सुविधा का हवाला देकर नई मंडी में नीलामी शुरू कराने की बात कही। हालांकि अनाज तिलहन संघ के पूर्व अध्यक्ष ने अपनी तरफ से फिलहाल कोई ठोस आश्वासन नहीं दिया। उन्होंने कहा कि नई मंडी में खरीदी शुरू करने के संबंध में अनाज तिलहन संघ के पदाधिकारियों से चर्चा की जाएगी। उल्लेखनीय है कि मंडी कमेटी ने 22 फरवरी से नई मंडी में खरीदी कार्य कराने का आदेश दिया था। इस आदेश के खिलाफ अनाज व्यापार एवं तिलहन संघ ने हाईकोर्ट में याचिका लगाई है। अनाज तिलहन संघ के अध्यक्ष राधेश्याम माहेश्वरी ने बताया कि 22 फरवरी से नई मंडी में खरीदी शुरू करने के आदेश को लेकर करीब 17-18 फरवरी को मंडी कमेटी को एक पत्र लिखा गया था। पत्र का अभी तक मंडी कमेटी ने कोई जवाब नहीं दिया है।
tgl_Latn sot_Latn hin_Deva hin_Deva hin_Deva bho_Deva hin_Deva